**Kiegészítő melléklet**

2019. december 31-i egyszerűsített éves beszámoló melléklete

**I. Általános információk**

A szervezet adatai:

Név: **Fővárosi Nyugdíjas Gyógyszerészekért Alapítvány**

Székhely: 1074 Budapest Dob u. 31.

A Fővárosi Nyugdíjas Gyógyszerészekért Alapítványt a Fővárosi Bíróság 2006.július 26-án 9961. sorszám alatt nyilvántartásba vette . A Fővárosi Bíróság 2006.június 27-én kelt

7.Pk.60 420/2006/2. számú végzésével, az 1997.évi CLVI.törvény (Ksztv.) 22.§ (3) bekezdése alapján a nyilvántartásba vétellel egyidejűleg közhasznú szervezetté minősítette,

2006.július 26. napjával jogerőre emelkedett.

2014.június 1-jei hatállyal törölték közhasznú jogállását a nyilvántartásból, a 7.Pk.60 420/2006/10.számú végzéssel.

Az Alapítvány célja: a budapesti nyugdíjas gyógyszerészek szakmai életben való közreműködésük elősegítése és támogatása, a szakmai fejlődés biztosítása.

Az Alapítvány céljainak elérésére

1. dologi és tárgyi feltételek biztosításával támogatja a nyugdíjas gyógyszerészek tudományos és szakma-politikai rendezvényeken, illetve a szakma kiváló képviselőinek előadásán való részvételét
2. támogatást nyújt a nyugdíjas gyógyszerészek részére a szakfolyóiratok rendszeres hozzájárulásával
3. bel,- és külföldi szakmai kirándulások szervezése, illetve ezeken részt vevő nyugdíjas gyógyszerészek költségeinek fedezése, kiegészítése
4. tudományos munkák díjazása

Az Alapítvány alapítója: Magyar Gyógyszerészi Kamara Budapesti Szervezete.

Az Alapítvány nyitott, a továbbiakban bármely belföldi és külföldi természetes és jogi személy, illetve jogi személyiséggel nem rendelkező gazdasági társaság, gazdálkodó szervezet csatlakozhat hozzá, amennyiben egyetért az alapítvány-rendelés céljával és azt támogatni kívánja. Az Alapítványhoz csatlakozni lehet konkrét pénzbefizetésekkel, továbbá bármilyen, az Alapítvány céljait elősegítő természetbeni adományok rendelkezésre bocsátásával.

A támogatók által nyújtott adományok az Alapítvány vagyonát növelik.

**II. A számviteli politika fő vonásai:**

A számviteli beszámoló a számviteli törvény és a számviteli törvény szerinti egyes egyéb szervezetek beszámolókészítési és könyvvezetési kötelezettségének sajátosságairól szóló 479/2016.(XII.28.) Korm.rendelet 7.§ (6) alapján egyszerűsített éves beszámolót készít, könyvvezetése a kettős könyvvitel rendszerében történik.

A kettős könyvvitelt vezető egyéb szervezet egyszerűsített éves beszámolóját és közhasznúsági mellékletét a PK-542-es nyomtatvány kitöltésével valósítja meg.

A mérleg fordulónapja: 2019. december 31.

A mérlegkészítés határideje: 2020. február 15.

A 100.000,-Ft alatti tárgyi eszközök értékének elszámolása a használatba vételkor egy összegben értékcsökkenési leírásként történik.

A tárgyi eszközökről analitikus nyilvántartás készül. A terv szerinti értékcsökkenés elszámolása a használati idő függvényében a tárgyi eszközök bruttó értéke alapján lineáris módszerrel történik az üzembe helyezés napjától számolva.

**III. Mérleghez kapcsolódó kiegészítések**

**ESZKÖZÖK**

**Befektetett eszközök**

Az alapítvány 2019. december 31-én befektetett eszközzel nem rendelkezik.

A bruttó érték, az értékcsökkenési leírás és a nettó érték alakulását állománycsoportonként az 1. sz. melléklet tartalmazza.

**Forgóeszközök**

Az alapítvány 2019.december 31-én készlettel, követelésekkel és értékpapírokkal nem rendelkezik.

**Pénzeszközök**

Pénztár 60 eFt

Bankszámla 456 eFt

**Összesen:** **516 eFt**

**Forgóeszközök összesen: 516 eFt**

**Aktív időbeli elhatárolások**

2019.december 31-én aktív időbeli elhatárolások nem keletkeztek az alapítványnál.

**FORRÁSOK**

**Saját tőke**

Induló tőke 100 eFt

Tőkeváltozás 160 eFt

Tárgyévi eredmény alaptevékenységből 256 eFt

**Összesen: 516 eFt**

**Kötelezettségek**

Hátrasorolt, hosszú és rövid lejáratú kötelezettsége 2019.december 31-én nincs az alapítványnak.

**Passzív időbeli elhatárolások**

Az alapítványnál nem keletkezett passzív időbeli elhatárolás 2019.december 31-én.

**IV. Az eredménykimutatáshoz kapcsolódó tájékoztató**

**A bevétel összetételének alakulása**

**Egyéb bevételek**

Szja 1% 119 eFt

Alapítói támogatás 250 eFt

Cégtől kapott támogatás 200 eFt

Adomány ajándékcsomag 272 eFt

**Összesen: 841 eFt**

**Pénzügyi műveletek bevételei (banki kamat) 0 eFt**

**Összes bevétel: 841 eFt**

**A ráfordítások összetételének alakulása**

**Anyagjellegű ráfordítások**

Nyomtatvány, bélyegző 2 eFt

Szállítás 3 eFt

Könyvelés 137 eFt

Közjegyző 9 eFt

Bankköltség 16 eFt

Kiállítás, kirándulás 25 eFt

**Összesen: 192 eFt**

**Értékcsökkenési leírás 0 eFt**

**Egyéb ráfordítások**

ajándékcsomag adományozás272 eFt

Nyugdíjas Klub 121 eFt

**Összesen: 393 eFt**

**Összes ráfordítás 585 eFt**

**Az adózás előtti eredmény és a tárgyévi eredmény 256 eFt**

**V. Kiegészítő tájékoztatás**

A Fővárosi Nyugdíjas Gyógyszerészekért Alapítvány bevételének egy részét a személyi jövedelemadó meghatározott részének (1%) az adózó rendelkezése szerinti felhasználásáról szóló 1996.évi CXXVI. törvény alapján átutalt összeg képezi. Ez a 2019. évben 119.336 Ft volt.

Az alapítvány nyitó pénzeszközök (2019. január 1-én): 240.482,20 Ft

záró pénzeszközök (2019. december 31-én): 516.456,20 Ft.

Az alapítvány a tárgyévben vállalkozási tevékenységet nem végzett.

Központi költségvetési támogatást, helyi önkormányzati költségvetési támogatást, az Európai Unió strukturális alapjaiból, illetve a Kohéziós Alapból nyújtott támogatást és az Európai Unió költségvetéséből vagy más államtól, nemzetközi szervezettől származó támogatást a 2019. évben az alapítvány nem kapott.

Az alapítvány vezető tisztségviselői juttatásban nem részesültek.

**Az alapítvány cél szerinti tevékenységéről szóló rövid tartalmi beszámoló**

A Fővárosi Nyugdíjas Gyógyszerészekért Alapítvány a 2019-es évben is a nyugdíjas gyógyszerészek tudományos és szakmai rendezvényeken, illetve a szakma kiváló képviselőinek előadásán való részvételét valósította meg.

Rendezvényeket (Nyugdíjas Klub), kirándulásokat szervezett, ahol szakmai előadásokon vettek részt a nyugdíjas gyógyszerészek. A kapott természetbeni adomány továbbadományozásával a nyugdíjas gyógyszerészeket támogatta.

Budapest, 2020.

dr. Pálffy Beáta